70 और 80 के दशक की मशहूर भारतीय पौप, जैज और प्लेबैक सिंगर उषा उत्थुप आज भी अपनी गायकी की वजह से उतनी ही लोकप्रिय हैं. उन्होंने 13 भारतीय भाषाओं और 8 विदेशी भाषाओं में गाने गाए हैं. कोलकाता की सिंगर दीदी के नाम से जानी जाने वाली 66 वर्षीय उषा उत्थुप ने संगीत की विधिवत ट्रेनिंग नहीं ली है. पर उन का परिवार हमेशा वैस्टर्न और भारतीय शास्त्रीय संगीत सुनता था. यहीं से उषा के मन में संगीत के प्रति रुचि पैदा होने लगी तो उन्होंने संगीत को ही अपना पैशन बना लिया और इस क्षेत्र में अपनी अलग पहचान बनाई.